Како лако делити више редова текста или слике.
Пол Катлер
pcutler@gnome.org 2017

Creative Commons Share Alike 4.0

# Дељење текста или слика

На ИРЦ-у се сматра неучтивим умножавање и убацивање више од пет редова текста. Ако покушате да убаците више од пет редова текста, Полари ће вас питати да ли желите да текст аутоматски буде убачен на јавни сервис за чување текста. Ако се сложите са убацивањем текста, притисните дугме Убаци као што је приказано на следећем снимку екрана. Након притиска на Убаци, веза до веб странице са текстом ће бити аутоматски унета у поље за ћаскање. Притисните Enter да поделите везу са причаоницом.

Да бисте поделили датотеку слике, превуците и пустите слику из Датотека у поље за ћаскање у Поларију или превуците и пустите датотеку из Датотека у Полари. Бићете упитани да ли желите да отпремите слику на јавни сервис за чување текста. Ако се сложите са отпремањем слике, притисните дугме Убаци као што је приказано на следећем снимку екрана. Након притиска на Убаци, веза до места где је слика отпремљена ће бити аутоматски унета у поље за ћаскање. Притисните Enter да поделите везу са причаоницом.