Ankit R Gadiya
ankit4922@gmail.com 2016
Paul Cutler
pcutler@gnome.org 2017
Hogyan kapcsolódjon egy IRC-hálózathoz.
Úr Balázs
ur.balazs at fsf dot hu 2016, 2018.

# Kapcsolódás egy IRC-hálózathoz

Amikor első alkalommal indítja el a Polari programot, akkor meg fogja kérni, hogy kapcsolódjon egy hálózathoz. A Polari több mint ötven beállított IRC-hálózattal érkezik. Válassza ki azt az IRC-hálózatot, amelyhez kapcsolódni szeretne, és kattintson rá.

Ha nem látja azt az IRC-hálózatot, amelyhez kapcsolódni szeretne, akkor megadhatja az IRC-hálózat részleteit is. Kattintson az Egyéni hálózat gombra, és írja be a Kiszolgáló címét. Adott esetben megadhatja azt a hálózatnevet is a Hálózat neve mezőben, ahogy látni szeretné a hálózatok listájában.

Miután kapcsolódott egy IRC-hálózathoz, kapcsolódhat más IRC-hálózatokhoz is.

Nyomja meg a + gombot a bal felső sarokban.

Nyomja meg a Hálózat hozzáadása gombot, és válassza ki azt az IRC-hálózatot a listából, amelyhez kapcsolódni szeretne, vagy nyomja meg az Egyéni hálózat gombot, és adja meg a részleteket.

Adja meg annak a csevegőszobának a nevét, amelyhez csatlakozni szeretne, vagy válasszon csevegőszobát a listából, majd nyomja meg a Csatlakozás gombot.

Nyomja meg a Csatlakozás gombot a csevegőszobához vagy csevegőszobákhoz való csatlakozáshoz.

Ha egyéni portot használ az az IRC-hálózat, amelyhez kapcsolódik, akkor hozzáfűzheti a hálózat nevéhez egy kettősponttal és a port számával, mint például irc.example.org:12345